A BIZOTTSÁG 2199/2004/EK RENDELETE
(2004. december 10.)
a mezőgazdasági termékek export-visszatérítési nómenklatúrájának létrehozásáról szóló 3846/87/EGK rendelet módosításáról
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó Szerződésre,
tekintettel a gabonapiac közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 18. cikkére, valamint a mezőgazdasági termékek piacainak közös szervezéséről szóló más szabályozások rendelkezéseire,
mivel:
(1)
Amezőgazdasági termékek export-visszatérítési nómenklatúrájának létrehozásáról szóló, 1987. december 17-i 3846/87/EGK bizottsági rendelet (2) 3. cikkének utolsó bekezdése előírja, hogy a visszatérítési nómenklatúra teljes körű változatát 2005. január 1-jén nyilvánosságra kell hozni, ahogyan az a mezőgazdasági termékekkel kapcsolatos export-megállapodásokból következik.
(2)
A Kombinált Nómenklatúra 2005-től alkalmazandó módosításait a sertéshús, a tokaji bor, a narancs, az alma és a datolya vonatkozásában, amelyeket az 1810/2004/EK rendelet (3) vezetett be, figyelembe kell venni, és a visszatérítési nómenklatúrát ezeknek megfelelően kell alkalmazni.
(3)
Az ebben a rendeletben előírt intézkedések összhangban vannak minden érintett irányító bizottság véleményével,
ELFOGADTA EZT A RENDELETET:
1. cikk
Az 3846/87/EGK rendeletet a következőképpen kell módosítani:
1.
Az I. melléklet helyébe ennek a rendeletnek az I. melléklete lép.
2.
A II. melléklet helyébe ennek a rendeletnek a II. melléklete lép.
2. cikk
Ez a rendelet 2005. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 10-én.